Tskan

Tskan  () — Ləzgi mənşəli xəmir yeməyidir. Bu yeməyin altı və üstü yuxalardan ibarət çörək, içi isə kartof, çəkilmiş ət, kəklikotu, cirə, duz və istiotdan ibarət olur. Ən çox bişirilən tskan ət və kartofla hazırlanır. Lakin əsas ərzaqlarla yanaşı, bir çox fərqli məmulatların qoyulduğu, məsələm göbələkli, lobyalı, pendirli, qozlu tskanlar da var. Xüsusilə, Qusarda tskanın onlarla növü var. Yeməyin adı ləzgi dilində “tsun-kan” yəni “odun üstü” mənasını verir.

 Hazırlanması 

 İnqridiyentlər 

 400 qram mal əti 
 400 qram un
 120 g kərə yağı
 3 ədəd kartof
 2 ədəd soğan
 duz
 istiot
 cəfəri 
 200 ml su

 Hazırlanması 
Mal əti və soğanı incə doğrayın və ya ət maşınından keçirin. Kartofları nazik şəkildə doğrayın. Duz və istiot əlavə edib, çəfəri ilə yaxşıca qarışdırın. Xəmir hazırlayın: un, qaynadılmış su və duzu qarışdırıb xəmir yoğurun. Xəmiri iki bərabər hissəyə bölüb üzəriniörtüklə örtərək, 20 dəqiqə soyuducuda saxlayın. Xəmiri açın. Alt qatını üst qatından daha böyük açın. Alt qatı əridilmiş kərə yağı ilə yağlayıb, rulon şəklində bükün və yuvarlayın. Eyni əməliyyatı üst qat üçün də təkrarlayın. Çörək bişirəcəyiniz qəlibi kərə yağı ilə yağlayın. Alt xəmiri qəlibə yerləşdirin, içini kərə yağı ilə ədviyyatlayın, üst qatla örtüb, kənarlarını bərkidin. Üzərinə kərə yağı sürtün, bir neçə yerdən deşin və susam səpin və duxovkada 1 saat bişirin.

 Həmçinin bax 
 Afarar

 İstinadlar 
https://www.youtube.com/watch?v=DCFsN0SkDR4

https://www.youtube.com/watch?v=rkT99Ow1HiE

 Xarici keçidlər 


Kateqoriya:Ləzgi mətbəxi
Kateqoriya:Azərbaycan mətbəxi
Kateqoriya:Pendir xörəkləri
Kateqoriya:Hazır yemək
Kateqoriya:Yemək növləri
Kateqoriya:Dağıstan
Kateqoriya:Dağıstan mədəniyyəti
Kateqoriya:Ləzgilər